CELEX: 62015CN0606
Language: el
Date: 2015-11-17 00:00:00
Title: Υπόθεση C-606/15: Προσφυγή της 17ης Νοεμβρίου 2015 — Ευρωπαϊκή Επιτροπή κατά Τσεχικής Δημοκρατίας

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/22
            
         Προσφυγή της 17ης Νοεμβρίου 2015 — Ευρωπαϊκή Επιτροπή κατά Τσεχικής Δημοκρατίας
   (Υπόθεση C-606/15)
   (2016/C 027/26)
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Z. Malůšková, J. Hottiaux)
   
      Καθής: Τσεχική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι:
               
                           —
                        
                        
                           η Τσεχική Δημοκρατία, αναθέτοντας στον φορέα διερευνήσεως το καθήκον της εποπτείας του σιδηροδρομικού συστήματος, δεν εκπλήρωσε τις υποχρεώσεις που υπέχει από το άρθρο 19, παράγραφος 1, της οδηγίας 2004/49/ΕΚ·
                        
                     
                           —
                        
                        
                           η Τσεχική Δημοκρατία, παραλείποντας να διασφαλίσει ότι ο φορέας διερευνήσεως αρχίζει την έρευνά του το αργότερο μία εβδομάδα μετά την παραλαβή της εκθέσεως που αφορά ατύχημα ή συμβάν δεν εκπλήρωσε τις υποχρεώσεις που υπέχει από το άρθρο 21, παράγραφος 3, της οδηγίας 2004/49/ΕΚ·
                        
                     
                           —
                        
                        
                           η Τσεχική Δημοκρατία, παραλείποντας να διασφαλίσει ότι η τελική έκθεση της έρευνάς του γνωστοποιείται στους κατ’ άρθρο 22, παράγραφος 3, της οδηγίας 2004/49/ΕΚ ενδιαφερομένους, δεν εκπλήρωσε τις υποχρεώσεις που υπέχει από το άρθρο 23, παράγραφος 2, της οδηγίας 2004/49/ΕΚ·
                        
                     
                           —
                        
                        
                           η Τσεχική Δημοκρατία, παραλείποντας να διασφαλίσει ότι ο φορέας διερευνήσεως απευθύνει συστάσεις ασφαλείας στην αρχή για την ασφάλεια, δεν εκπλήρωσε τις υποχρεώσεις που υπέχει από το άρθρο 25, παράγραφος 2, της οδηγίας 2004/49/ΕΚ·
                        
                     
                           —
                        
                        
                           η Τσεχική Δημοκρατία, παραλείποντας να θεσπίσει υποχρέωση της αρχής για την ασφάλεια να λάβει μέτρα προκειμένου να διασφαλίσει ότι οι συστάσεις ασφαλείας λαμβάνονται προσηκόντως υπόψη και ακολουθούνται από τις δέουσες ενέργειες, δεν εκπλήρωσε τις υποχρεώσεις που υπέχει από το άρθρο 25, παράγραφος 2, της οδηγίας 2004/49/ΕΚ·
                        
                     
                           —
                        
                        
                           η Τσεχική Δημοκρατία, παραλείποντας να θεσπίσει υποχρέωση της αρχής για την ασφάλεια να ενημερώνει τουλάχιστον ετησίως για τα μέτρα που έχουν ληφθεί ή προγραμματισθεί ως συνέπεια των συστάσεων ασφαλείας, δεν εκπλήρωσε τις υποχρεώσεις που υπέχει από το άρθρο 25, παράγραφος 3, της οδηγίας 2004/49/ΕΚ·
                        
                     
         
               —
            
            
               να καταδικάσει την Τσεχική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Προς στήριξη της προσφυγής της, η Επιτροπή προβάλλει τα ακόλουθα επιχειρήματα:
   Η Τσεχική Δημοκρατία, μέχρι τις 30 Ιουνίου 2015, οπότε έληξε η ταχθείσα με την αιτιολογημένη γνώμη προθεσμία, δεν γνωστοποίησε καμία τροποποίηση της εθνικής νομοθεσίας της, προς διασφάλιση της συμμορφώσεώς της με τα άρθρα 19, παράγραφος 1, 21, παράγραφος 3, 23, παράγραφος 2, και 25, παράγραφοι 2 και 3, της οδηγίας 2004/49/ΕΚ (1).
   
      (1)  Οδηγία 2004/49/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την ασφάλεια των κοινοτικών σιδηροδρόμων, η οποία τροποποιεί την οδηγία 95/18/ΕΚ του Συμβουλίου σχετικά με τις άδειες σε σιδηροδρομικές επιχειρήσεις και την οδηγία 2001/14/ΕΚ σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφάλειας (Οδηγία για την ασφάλεια των σιδηροδρόμων) (ΕΕ 2004, L 164, σ. 44, διορθωτικό ΕΕ 2004, L 220, σ. 16).